Скупштина општине Врњачка Бања, на \_\_\_ седници, одржаној дана \_\_\_\_2020.године, на основу чл. 6. и 10.став 5.Закона о јавним предузећима ("Сл.гласник РС", бр.15/2016 и 88/19), и члана 40. став 1. тачка 11. Статута општине Врњачка Бања ("Сл.лист општине Врњачка Бања", бр. 12/19), донела је

О Д Л У К У

O ИЗМЕНАМА ОДЛУКЕ О ОСНИВАЊУ ЈАВНОГ ПРЕДУЗЕЋА ЗА ГАЗДОВАЊЕ ЗАШТИТНИМ ШУМАМА ВРЊАЧКЕ БАЊЕ ''ШУМЕ- ГОЧ'' ВРЊАЧКА БАЊА

Члан 1.

У Одлуци о оснивању Јавног предузећа за газдовање заштитним шумама Врњачке Бање ''Шуме- Гоч'' Врњачка Бања (''Сл.лист општине Врњачка Бања'', бр.16/16 и 42/18), у делу-Оснивачки капитал, у чл.14. став 1. се мења и гласи:

''Износ уписаног и уплаћеног новчаног капитала јавног предузећа од 400.000,00 динара, увећава се за износ уписаног и уплаћеног капитала од 1.200.000,00 динара, а укупан износ уписаног и уплаћеног капитала је 1.600.000,00 динара.''

Члан 2.

Ступањем на снагу ове одлуке, престаје да важи:

- Одлука о изменама и допунама Одлуке о оснивању Јавног предузећа за газдовање заштитним шумама Врњачке Бање ''Шуме- Гоч'' Врњачка Бања (''Сл.лист општине Врњачка Бања'', бр. 42/18).

Члан 3.

 Ова одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_ /20 од \_\_\_\_\_\_\_2020.године

ПРЕДСЕДНИК

СКУПШТИНЕ ОПШТИНЕ

 Иван Радовић

О б р а з л о ж е њ е

**Правни основ** за доношење ове одлуке садржан је у чл.6.став 1. Закона о јавним предузећима ("Сл.гласник РС",бр.15/16), којим се регулише да акт о оснивању јавног предузећа између осталог садржи у тачки 8. Износ основног капитала, као и опису и врсти и вредности неновчаног улога.

Одредбом чл.10.овог закона у ставу 5. је прописано да основни капитал јавног предузећа је вредност уписаних улога њихових оснивача или чланова, изражен у новцу.

Чл.40.ст.1.тачка 11.Статута општине Врњачка Бања прописано је да Скупштина општине оснива јавна предузећа, друштва капитала за обављање делатности од општег интереса у складу са законом и овим статутом, даје сагласност на одређене опште и друге акте и радње јавног предузећа, ради заштите општег интереса.

**Разлози за доношење ове одлуке**

 Одлуком о повећању основног капитала Јавног предузећа за газдовање заштитним шумама Врњачке Бање ''Шуме- Гоч'' Врњачка Бања (''Сл.лист општине Врњачка Бања'', бр. 42/18), извршено је повећање уписаног основног новчаног капитала овог ЈП у износу од 1.200.000 динара, тако да укупно износи 1.600.000 динара.

 На основу ове одлуке, као и уплаћеног капитала извршена је регистрација код Агенције за привредне регистре, решењем БД бр.6301/2020 од 4.2.2020.године којим је уписан и уплаћен новчани улог у износу од 1.600.000,00 динара.

Како наведена одлука има конститутивно дејство, на основу које је извршена регистрација промене капитала, у смислу што се овим актом утврђује да је капитал и уплаћен са навођењем датума и износа уплате у укупном износу од 1.600.000. динара, то су се стекли услови за доношење измене оснивачког акта у ком се приказује ново стање капитала у смислу уписа и уплате прикза увећаног капитала.

**Објашњење основних правних института**

Чланом 1. предлога одлуке, у ставу 1. увећава се износ уписаног и уплаћеног новчаног капитала јавног предузећа па се у том циљу мења и укупан износ основног капитала, што је садржано у чл.1. предлога одлуке, с тим да је наведени капитал уписан и уплаћен.

Чл.2. се предлаже престанак важењаОдлуке о изменама и допунама Одлуке о оснивању Јавног предузећа за газдовање заштитним шумама Врњачке Бање ''Шуме- Гоч'' Врњачка Бања (''Сл.лист општине Врњачка Бања'', бр. 42/18), којом је измењен оснивачки акт овог ЈП, али са повећаним капиталом, који у тренутку доношења ове одлуке није био уписан у одговарајући регистар АПР.

**Економски ефекти:** За реализацију ове одлуке нису потребна додатна средства у буџету.

Руководилац НАЧЕЛНИК

Одсека за буџет и финансије ОПШТИНСКЕ УПРАВЕ

 Зоран Дунић Славиша Пауновић

# Руководилац

Одсека за послове органе општине

 Јасмина Трифуновић